ai4bharat/Pralekha huggingface dataset:
वस्त्रोद्योग मंत्रालय
केंद्र सरकारने राष्ट्रीय तंत्रज्ञान निगडित वस्त्रप्रावरणे अभियानाअंतर्गत विशेष प्रकारचे धागे, संमिश्र, शाश्वत वस्त्रे, मोबिलटेक, स्पोर्टेक आणि जिओटेक प्रकारच्या वस्त्रांच्या निर्मितीसाठी 60 कोटी रुपयांच्या 23 धोरणात्मक प्रकल्पांना मंजुरी दिली
भारतातील तंत्रज्ञाननिगडित वस्त्रांच्या वापराच्या क्षेत्रात संशोधन तसेच विकास कार्यात वाढ करण्यासाठी उद्योगक्षेत्र आणि शिक्षण क्षेत्र एकमेकांशी जोडले जाणे आवश्यक आहे: केंद्रीय मंत्री पीयूष गोयल
नवी दिल्ली, 16 सप्टेंबर 2022
केंद्रीय वस्त्रोद्योग मंत्रालयाने 14 सप्टेंबर 2022 रोजी विशेष प्रकारचे धागे, संमिश्र, शाश्वत वस्त्रे, मोबिलटेक, स्पोर्टेक आणि जिओटेक प्रकारच्या वस्त्रांच्या निर्मितीसाठी 60 कोटी रुपये खर्चाच्या 23 धोरणात्मक संशोधन प्रकल्पांना मंजुरी दिली. राष्ट्रीय तंत्रज्ञान निगडित वस्त्रप्रावरणे अभियान या सरकारच्या महत्त्वाच्या कार्यक्रमाअंतर्गत या धोरणात्मक संशोधन प्रकल्पांची अंमलबजावणी करण्यात येणार आहे.
या 23 संशोधन प्रकल्पांपैकी मंजूर झालेल्या प्रकल्पांमध्ये कृषी, स्मार्ट वस्त्रप्रावरणे, आरोग्यसेवा, धोरणात्मक वापर आणि संरक्षण साधने या क्षेत्रात वापर होणाऱ्या विशेष धाग्यांची निर्मिती करणाऱ्या 12 प्रकल्पांचा समावेश आहे. तसेच कृषी आणि आरोग्यसेवा क्षेत्रात वापरल्या जाणाऱ्या शाश्वत वस्त्रांची निर्मिती करणाऱ्या 4 प्रकल्पांना परवानगी देण्यात आली असून जिओटेक्स्टाईल क्षेत्रातील 5, मोबिलटेक मधील 1 आणि स्पोर्टेकमधील 1 अशा एकूण 23 प्रकल्पांना मंजुरी देण्यात आली आहे.
नीती आयोगाच्या विज्ञान आणि तंत्रज्ञान विभागाचे सदस्य तसेच मुख्य शास्त्रीय सल्लागार यांनी संबंधित मंत्रालयांशी संपर्क साधून तंत्रज्ञान निगडित वस्त्रांच्या निर्मितीसाठी सूचना दिल्या आहेत. आयआयटीसह प्रमुख भारतीय संस्था, सरकारी संघटना तसेच प्रख्यात उद्योजक यांच्यासह विविध सहभागींनी,भारतीय अर्थव्यवस्थेच्या विकासासाठी आणि आत्मनिर्भर भारताच्या उभारणीसाठी, विशेषतः आरोग्यसेवा, औद्योगिक आणि संरक्षणात्मक, उर्जा साठवण, कृषी आणि पायाभूत सुविधा या क्षेत्रांमधील प्रगतीच्या दिशेने एक पाऊल पुढे टाकण्यासाठी धोरणात्मक प्रकल्पांना मंजुरी देणाऱ्या या बैठकीत भाग घेतला.
वैज्ञानिक आणि तांत्रिक विषयातील तज्ञांच्या गटाला संबोधित करताना केंद्रीय मंत्री पीयूष गोयल म्हणाले, “भारतातील तंत्रज्ञान निगडित वस्त्रांच्या वापराच्या क्षेत्रात संशोधन तसेच विकास कार्यात वाढ करण्यासाठी उद्योगक्षेत्र आणि शिक्षण क्षेत्र एकमेकांशी जोडले जाणे आवश्यक आहे. शिक्षणतज्ञ, वैज्ञानिक आणि संशोधक यांच्या कार्याचे एकत्रीकरण केले जाणे ही आजच्या काळाची गरज आहे.
S.Patil /S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 136
सांस्कृतिक मंत्रालय
संस्कृती मंत्रालयाच्या साहित्य अकादमीद्वारे नवी दिल्ली येथे 10 ते 15 मार्च 2022 या कालावधीत ‘साहित्योत्सव’ या साहित्य महोत्सवाचे आयोजन
24 पुरस्कार विजेत्यांना साहित्य अकादमी पुरस्कार प्रदान करण्यात येणार
नवी दिल्ली, 9 मार्च 2022
नवी दिल्ली येथे 10 ते 15 मार्च 2022 या कालावधीत 'साहित्योत्सव ' हा साहित्य अकादमीचा भारतातील सर्वसमावेशक साहित्य महोत्सव आयोजित करण्यात आला आहे.
भारताच्या स्वातंत्र्याच्या 75 व्या वर्धापन दिनानिमित्त आयोजित कार्यक्रमाचा फेस्टिव्हल ऑफ लेटर्स 2022 हा एक भाग असेल. या कार्यक्रमाचा विषय स्वातंत्र्य किंवा स्वातंत्र्य चळवळीशी संबंधित असेल. महोत्सवात, भारताच्या स्वातंत्र्य चळवळीशी संबंधित पुस्तके आणि स्वातंत्र्याच्या अमृत महोत्सवाशी संबंधित इतर साहित्य देखील पहायला मिळेल.
सांस्कृतिक राज्यमंत्री अर्जुन राम मेघवाल यांच्या हस्ते 10 मार्च 2022 रोजी अकादमीच्या प्रदर्शनाच्या उद्घाटनाने महोत्सवाची सुरुवात होईल. या प्रदर्शनात अकादमीची कामगिरी तसेच मागील वर्षात झालेल्या महत्त्वपूर्ण कार्यक्रमांबाबत माहिती मिळेल.
11 मार्च 2022 रोजी सकाळी 10 वाजल्यापासून रवींद्र भवन लॉन्स येथे 24 आदिवासी भाषांचे प्रतिनिधित्व करणारे "आदिवासी लेखक संमेलन" आयोजित करण्यात आले आहे.
11 मार्च 2022 रोजी सायंकाळी 5.00 वाजता 24 पुरस्कार विजेत्यांना प्रतिष्ठित साहित्य अकादमी पुरस्कार प्रदान केले जातील आणि कोपर्निकस मार्गावरील कमानी सभागृहात पुरस्कार वितरण समारंभ होईल. प्रख्यात मराठी साहित्यिक आणि समीक्षक डॉ.भालचंद्र नेमाडे पुरस्कार वितरण सोहळ्याला प्रमुख पाहुणे म्हणून उपस्थित राहणार आहेत. साहित्य अकादमीचे अध्यक्ष डॉ.चंद्रशेखर कंबार पुरस्कार प्रदान करतील.
सर्व 24 पुरस्कार विजेते 12 मार्च 2022 रोजी सकाळी 10 वाजल्यापासून रवींद्र भवन लॉन्स येथे "लेखक संमेलनासाठी" एकत्र जमतील आणि पुरस्कार प्राप्त पुस्तके लिहितानाची सर्जनशील प्रक्रिया सामायिक करतील.
13 मार्च 2022 रोजी सकाळी 10.30 वाजता अकादमी सभागृहात "भारतीय स्वातंत्र्य चळवळीवर साहित्याचा प्रभाव" या विषयावर 3 दिवसीय राष्ट्रीय चर्चासत्राला  सुरूवात होईल, प्रख्यात हिंदी लेखक आणि साहित्य अकादमीचे सभासद डॉ. विश्वनाथ प्रसाद तिवारी त्याचे उद्घाटन करतील. तर प्रख्यात अभ्यासक डॉ हरीश त्रिवेदी हे बीजभाषण करतील. देशभरातील 42 नामवंत विचारवंत यात सहभागी होतील आणि भारतीय स्वातंत्र्य चळवळीवर साहित्याच्या प्रभावाच्या विविध पैलूंवर सादरीकरण करतील.
त्याच दिवशी, 14 मार्च 2022 रोजी सकाळी 10.30 वाजता "1947 पासून भारतीय भाषांमधील काल्पनिक आणि विज्ञान कथा" या विषयावरील परिसंवादाचे उद्घाटन केले जाईल. आकाशवाणीचे महासंचालक वेणुधर रेड्डी यांच्या हस्ते उद्घाटन होईल, प्रख्यात मराठी लेखक विश्वास पाटील अध्यक्षस्थानी असतील आणि दैनिक जागरणचे साहित्यिक संपादक राजेंद्र राव हे सन्माननीय अतिथी असतील. त्याच दिवशी, साहित्य अकादमीच्या अध्यक्षतेखाली दुपारी 2.30 "तृतीयपंथीय कवींचे संमेलन होईल आणि प्रख्यात गुजराती कवी डॉ. विनोद जोशी हे सन्माननीय अतिथी असतील.
15 मार्च 2022 रोजी सकाळी 11 वाजता “पुर्वोत्तरी" हा ईशान्य प्रदेश आणि उत्तरेकडील लेखकांचे संमेलन होईल. अकादमीचे पुस्तक प्रदर्शन महोत्सवाच्या सर्व दिवशी सकाळी 10 ते सायंकाळी 7 वाजेपर्यंत खुले असेल.
अधिक माहितीसाठी येथे क्लिक करा.
N.Chitale/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 191
आरोग्य आणि कुटुंब कल्याण मंत्रालय
भारताच्या कोविड प्रतिबंधक लसीकरण मोहिमेमध्ये आतापर्यंत एकूण 47 कोटी 22 लाखांहून अधिक व्यक्तींना लसीच्या मात्रा देण्यात आल्या
रोगमुक्तीचा दर सध्या 97.35%
गेल्या 24 तासांत देशात 40,134 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या  एकूण बाधितांच्या 1.31%
दैनंदिन पॉझिटीव्हिटी दर  गेल्या सलग 56 दिवसांपासून 5% पेक्षा कमी
नवी दिल्ली 02 ऑगस्ट 2021
भारतातील लसीकरण मोहिमेत कोविड प्रतिबंधक लसीच्या 47 कोटी 22 लाखांहून अधिक मात्रा देण्यात आल्या. आज सकाळी 7 वाजता प्राप्त झालेल्या तात्पुरत्या अहवालानुसार, आतापर्यंत 55,99,690 सत्रांच्या आयोजनातून कोविड प्रतिबंधक लसीच्या एकूण 47,22,23,639 मात्रा देण्यात आल्या आहेत. गेल्या 24 तासांत, लसीच्या 17,06,598 मात्रा देण्यात आल्या.
या एकूण मात्रांमध्ये खालील मात्रांचा समावेश आहे:
|
|
HCWs
|
|
1st Dose
|
|
1,03,11,380
|
|
2nd Dose
|
|
78,56,466
|
|
FLWs
|
|
1st Dose
|
|
1,79,78,353
|
|
2nd Dose
|
|
1,13,65,816
|
|
Age Group 18-44 years
|
|
1st Dose
|
|
15,70,22,578
|
|
2nd Dose
|
|
88,94,835
|
|
Age Group 45-59 years
|
|
1st Dose
|
|
10,65,50,619
|
|
2nd Dose
|
|
3,94,29,559
|
|
Over 60 years
|
|
1st Dose
|
|
7,61,31,656
|
|
2nd Dose
|
|
3,66,82,377
|
|
Total
|
|
47,22,23,639
देशात 21 जून 2021 पासून कोविड-19 प्रतिबंधक लसीकरण मोहिमेच्या सार्वत्रिकीकरणाचा नवा टप्पा सुरु झाला. संपूर्ण देशात लसीकरण मोहिमेचा वेग वाढवत नेऊन मोहिमेच्या व्याप्तीचा विस्तार करण्यासाठी केंद्र सरकार कटिबद्ध आहे.
देशात महामारीच्या सुरुवातीपासून कोविडमुळे बाधित झालेल्यांपैकी 3,08,57,467 व्यक्ती यापूर्वीच कोविड-19 आजारातून पूर्णपणे बऱ्या झाल्या आहेत आणि गेल्या 24 तासांत 36,946 रुग्ण कोविड आजारातून बरे झाले. यामुळे रोगमुक्ती दर 97.35% झाला आहे.
भारतात गेल्या 24 तासांत, 40,134 नव्या कोविड ग्रस्त रुग्णांची नोंद झाली.
गेले सलग छत्तीस दिवस, रोज नोंदल्या जाणाऱ्या नव्या कोविड बाधितांची संख्या 50,000 पेक्षा कमी असल्याचे दिसून आले आहे. केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांचा हा परिणाम आहे.
भारतातील कोविड सक्रीय रुग्णसंख्या आज 4,13,718 इतकी आहे आणि सध्या सक्रीय असलेल्या रुग्णांचे प्रमाण देशातील आतापर्यंतच्या एकूण कोविड बाधितांच्या संख्येच्या 1.31% इतके आहे.
देशभरात कोविड संसर्ग तपासणी चाचण्यांची क्षमता लक्षणीयरीत्या वाढविण्यात आली असून गेल्या 24 तासांत देशात एकूण 14,28,984 चाचण्या करण्यात आल्या. संसर्गाला सुरुवात झाल्यापासून आतापर्यंत देशात 46 कोटी 96 लाखांहून अधिक  चाचण्या करण्यात आल्या.
देशभरात एकीकडे कोविड चाचण्यांची क्षमता वाढविली जात असतानाच, साप्ताहिक पॉझिटीव्हिटी दर सध्या 2.37% आहे तर दैनंदिन पॉझिटीव्हिटी दर आज 2.81% इतका आहे. आता सलग 56 दिवस दैनंदिन पॉझिटीव्हिटी दर 5% हून कमी राहिला आहे.
अर्थ मंत्रालय
सार्वभौम सुवर्ण रोखे योजना 2021-22 – मालिका -IV
नवी दिल्ली, 9 जुलै 2021
भारत सरकारची अधिसूचना क्र .4-B/2021 दिनांक 12 मे 2021,संदर्भात सार्वभौम सुवर्ण रोखे योजना 2021-22 – मालिका -IV निपटारा तारीख 20,जुलै, 2021.सह 12-16 जुलै या कालावधीत उघडल्या जातील. आरबीआयने त्यांच्या 9 जुलै , 2021 रोजीच्या प्रसिद्धीपत्रकात प्रसिद्ध केल्यानुसार या खरेदी कालावधीत रोख्यांची इश्यू किंमत 4,807 रुपये  प्रति ग्रॅम असेल.
रिझर्व्ह बँकेच्या सल्ल्यानुसार भारत सरकारने ऑनलाईन अर्ज आणि देय रक्कम डिजिटल मोडद्वारे भरणाऱ्या गुंतवणूकदारांना निर्गम मूल्यातून  प्रति ग्राम 50 रुपये  सूट देण्याचे ठरवले आहे. अशा गुंतवणूकदारांसाठी सुवर्ण रोख्यांचे मूल्य 4,757 रुपये प्रति ग्रॅम असेल.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 186
पंतप्रधान कार्यालय
पंतप्रधान उद्या केरळ मधल्या कोची शहराचा दौरा करणार
पंतप्रधानांच्या हस्ते कोची इथे एकात्मिक तेल शुद्धीकरण विस्तार संकुलाचे लोकार्पण
बीपीसीएल कोची तेल शुद्धीकरण प्रकल्पात पेट्रोकेमिकल संकुलाचे भूमीपूजनही पंतप्रधानांच्या हस्ते होणार
नवी दिल्ली, 25 जानेवारी 2019
पंतप्रधान नरेंद्र मोदी उद्या केरळमधल्या कोची इथे जाणार आहेत. यावेळी पंतप्रधानांच्या हस्ते कोची इथल्या एकात्मिक तेल शुद्धीकरण विस्तार संकुलाचे लोकार्पण होईल. तसेच बीपीसीएल कोची इथल्या पेट्रोकेमिकल संकुलाचे भूमीपूजनही पंतप्रधान करतील. कोची इथल्याच आयओसीएल एलपीजी बॉटलींग प्लान्टच्या स्टोरेज व्हेसलचे उद्घाटनही पंतप्रधान करतील. एत्तुमनुर इथल्या कौशल्य विकास संस्थेचेही भूमीपूजन मोदी यांच्या हस्ते होईल.
कोची तेल शुद्धीकरण प्रकल्पात एकात्मिक तेल शुद्धीकरण विस्तार संकुलाचे अत्याधुनिक विस्तारीकरण झाल्यामुळे कोची देशातला सर्वात मोठा तेल शुद्धीकरण प्रकल्प होणार आहे. जागतिक दर्जाच्या या प्रकल्पातून भारतासाठी शुद्ध इंधनाची निर्मिती केली जाईल. याच प्रकल्पात उभारल्या गेलेल्या पेट्रोकेमिकल्स प्रकल्पामुळे एलपीजी गॅस आणि डिझेलचे उत्पादन दुप्पटीने वाढेल.
आयओसीएलच्या एलपीजी बॉटलींग प्लान्ट मध्ये 4350 मेट्रिक टन साठा क्षमता असणार आहे. माऊंडेड स्टोरेज व्हेसल मध्ये तयार करण्यात आलेल्या या प्लान्टमुळे 6 दिवसांची साठवणूक क्षमता वाढणार आहे. या प्लान्टमध्ये सुरक्षिततेची संपूर्ण काळजी घेण्यात आली आहे.
बीपीसीएल कोची तेल शुद्धीकरण प्रकल्पात मेक इन इंडिया अंतर्गत उभारण्यात आलेल्या पेट्रोकेमिकल संकुलामुळे तेल आयात करण्यातले अवलंबित्व कमी होणार आहे.
एत्तुमनुर येथे सुरु करण्यात आलेली कौशल्य विकास संस्था पेट्रोकेमिकल आणि नैसर्गिक वायू मंत्रालयाने पुरस्कृत केली आहे. या संस्थेमध्ये नैसर्गिक वायू आणि तेल क्षेत्रातल्या युवकांना स्वयं रोजगार आणि उद्योग व्यवसायासाठी प्रशिक्षण दिले जाणार आहे. केरळ सरकारने या संस्थेसाठी 8 एकराची जागा दिली असून, त्यात 100 युवकांना प्रशिक्षण देण्याची क्षमता आहे.
B.Gokhale/R.Aghor/D. Rane
(Visitor Counter : 38
विज्ञान आणि तंत्रज्ञान मंत्रालय
ग्लोबल बायो-इंडिया 2021: नवोन्मेशावर भर, धोरणात्मक उपक्रम, स्टार्टअपचे सादरीकरण
जैव तंत्रज्ञानासाठी प्रकल्प विकास कक्षाची घोषणा
‘एबीएल’ चा ‘इंडियन बायो इकॉनॉमी रिपोर्ट’, आणि आयएफसीचा ‘बायोटेक इनवेस्टमेंट पोटेन्शियल फॉर इंडियन स्टेटस रिपोर्ट’ सादर केला
नवी दिल्ली, 3 मार्च 2021
जागतिक जैव-अर्थव्यवस्थेच्या वाढीमध्ये जैव तंत्रज्ञान नवोन्मेश परिसंस्थे  ची संभाव्यता आणि तिची वेगवान वाढ ही महत्त्वपूर्ण योगदान देते. भारतीय जैव तंत्रज्ञान परीसंस्थेला चालना देणाऱ्या स्टार्ट-अप्स, उद्योजक, शैक्षणिक संस्था आणि उद्योगांच्या वाढीस प्रोत्साहन देण्यासाठी जागतिक पातळीवर मोठा जोर देण्यात आला आहे. डीबीटी-बीआयआरएसी द्वारे 1 ते 3 मार्च 2021 दरम्यान ग्लोबल बायो-इंडियाचे आयोजन करण्यात आले आहे आणि काल स्टार्टअप कॉन्क्लेव्ह-इनोव्हेशन ड्राईव्हन बायो-इकॉनॉमी या विषयावरील सत्रामध्ये 50 देशांमधील 6000 पेक्षा जास्त प्रतिनिधी सहभागी झाले होते.
प्रमुख पाहुणे, केंद्रीय रेल्वे, वाणिज्य व उद्योग मंत्री आणि ग्राहक व्यवहार, अन्न व सार्वजनिक वितरण मंत्री, पियुष गोयल यांनी 5 स्टार्टअप्सची उत्पादनांचे उद्घाटन केले. कलाम इन्स्टिट्यूट ऑफ हेल्थ टेक्नॉलॉजीने  डिझाइन केलेल्या टेक-ओलाचा देखील मंत्र्यांनी शुभारंभ केला. टेक-ओला हे एक एकल खिडकी ई-बाजार  अॅप आहे, जे सर्व सार्वजनिक आणि खाजगी क्षेत्रातील प्रयोगशाळा, फॅब्रिकेशन आणि प्रोटोटाइप केंद्रांना एकत्रित आणते. यामुळे नव-निर्मात्यांना चाचणी, मशीनिंग, प्रोटोटाइपिंग, फॅब्रिकेशन, 3-डी प्रिंटिंग, प्रमाणीकरण, साहित्य वैशिष्ट्यीकरण, विद्युत, इलेक्ट्रॉनिक्स आणि लेसर सेवा आणि बॅच उत्पादन यासारख्या सुलभ पद्धतीने प्राप्त होण्यास मदत मिळेल.
मंत्र्यांनी निवड केलेल्या 5 स्टार्टअप्सचे अभिनंदन केले आणि हे स्टार्ट अप भारताच्या आत्मनिर्भर भारत मोहिमेच्या समकालीन विचारांचे प्रतिबिंब असल्याचे सांगितले. जैवअर्थव्यवस्था आणि डिजिटल व माहिती अर्थव्यवस्था एकत्रित आल्या तर जैव तंत्रज्ञान अधिक विकसित होईल यावर पीयुष गोयल यांनी भर दिला. नवोन्मेश , शोध आणि संशोधनाचे उर्जास्थान बनण्यासाठी देशाच्या क्षमता दर्शविण्यातील भारताच्या भविष्यातील आर्थिक वाढीसाठी हा एक निर्णायक क्षण आहे.
मंत्र्यांनी जैव तंत्रज्ञानासाठी प्रकल्प विकास कक्षाची औपचारिक घोषणा केली आणि ‘एबीएल’ चा ‘इंडियन बायो इकॉनॉमी रिपोर्ट’, आणि आयएफसीचा ‘बायोटेक इनवेस्टमेंट पोटेन्शियल फॉर इंडियन स्टेटस रिपोर्ट’ सादर केला.
एकत्रित भारतीय जैव-अर्थव्यवस्था अहवाल हा जैव-अर्थव्यवस्थेमध्ये जैव तंत्रज्ञान क्षेत्राच्या नवीन आकडेवारीवर आधारित आहे. या अहवालानंतर 2024-25 पर्यंत नियमित अद्यतने व भारतीय जैव तंत्रज्ञान उद्योगाच्या रोडमॅपचा आढावा घेण्यात येईल.
वर्ष 2020 हे आव्हानांचे वर्ष तर होतेच परंतु ते त्यासोबत संधींचे वर्ष देखील होते असे जैवतंत्रज्ञान विभागाच्या सचिव डॉ. रेणु स्वरूप यांनी नमूद केले.M.Chopade/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 200
रेल्वे मंत्रालय
भारतीय रेल्वेकडून 13 मे 2020 पर्यंत देशभरात 642 “श्रमिक विशेष” गाड्यांची वाहतूक
सुमारे 7 लाख 90,000 प्रवासी आपापल्या राज्यांमध्ये पोहोचले
प्रवाशांसाठी रेल्वे विभागाकडून मोफत जेवण आणि पाण्याची सोय
जे राज्य प्रवासी पाठविणार आणि ज्या राज्यात प्रवासी पोहोचणार अशा दोन्ही राज्यांच्या संमतीनंतरच श्रमिक गाड्यांची वाहतूक सुरु
नवी दिल्ली, 13 मे 2020
देशाच्या विविध भागात लॉक डाऊनमुळे अडकून पडलेले स्थलांतरित मजूर, यात्रेकरू, पर्यटक, विद्यार्थी आणि इतर व्यक्तींना आपल्या मूळ गावी पोहोचविण्याच्या उद्देशाने केंद्रीय गृह मंत्रालयाने जारी केलेल्या आदेशानुसार भारतीय रेल्वे विभागाने “श्रमिक विशेष” गाड्या चालवण्याचा निर्णय घेतला आहे.
त्यानुसार सुरु झालेल्या गाड्यांच्या वाहतुकीद्वारे आज 13 मे 2020 पर्यंत देशाच्या विविध राज्यातून 642 “श्रमिक विशेष” गाड्यांची सेवा कार्यान्वित झाली. या विशेष गाड्यांमधून प्रवास करून आतापर्यंत सुमारे 7 लाख 90,000 प्रवासी आपापल्या राज्यांमध्ये पोहोचले आहेत. जे राज्य प्रवाशांना पाठविणार आणि ज्या राज्यांमध्ये प्रवासी पोहोचणार अशा दोन्ही राज्य सरकारांचे प्रवासी पाठवण्याच्या मुद्द्यावर एकमत होऊन त्यांनी प्रवासाला संमती दिल्यानंतरच या विशेष गाड्यांची वाहतूक सुरु केली जात आहे.
आंध्रप्रदेश , बिहार , छत्तीसगड , हिमाचल प्रदेश , जम्मू-काश्मीर , झारखंड , कर्नाटक , मध्य प्रदेश , महाराष्ट्र , मणिपूर , मिझोरम , ओदिशा , राजस्थान , तामिळनाडू , तेलंगणा , त्रिपुरा , उत्तरप्रदेश , उत्तराखंड  आणि पश्चिम बंगाल  अशा विविध राज्यांमध्ये पोहोचून या 642 “श्रमिक विशेष” गाड्यांचा प्रवास संपुष्टात आला.
श्रमिक विशेष गाड्यांनी प्रवास करू इच्छिणाऱ्या सर्व प्रवाश्यांची व्यवस्थित तपासणी झाली आहे याची खात्री केल्यानंतरच त्यांना या गाड्यांमध्ये प्रवेश देण्यात येत आहे. प्रवासादरम्यान या प्रवाश्यांना रेल्वे विभागाकडून मोफत भोजन आणि पाणी पुरविले जात आहे.B.Gokhale/S.Chitnis/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
कृषी मंत्रालय
आंतरराष्ट्रीय भरड धान्य वर्ष  - 2023 ला प्रोत्साहन देण्यासाठी कृषी आणि कृषक कल्याण विभाग आणि नाफेड यांच्यातील सामंजस्य करारावर स्वाक्षऱ्या
नवी दिल्ली, 4 ऑक्टोबर 2022
आंतरराष्ट्रीय भरड धान्य वर्ष - 2023 साजरे करण्याच्या दृष्टीने, भरड धान्याच्या वापराला प्रोत्साहन देण्यासाठी पंतप्रधान नरेंद्र मोदी यांच्या दृष्टिकोनातून आखण्यात आलेल्या उपक्रमांना चालना देण्याच्या अनुषंगाने, कृषी आणि कृषक कल्याण विभाग आणि भारतीय राष्ट्रीय कृषी सहकारी पणन महासंघ मर्यादित - नाफेड, यांच्यातील सामंजस्य करारावर काल नवी दिल्ली इथे स्वाक्षऱ्या करण्यात आल्या.
भारत सरकारने संयुक्त राष्ट्रांसमोर प्रस्तावित केलेला आणि जगभरात साजरा होणारा “आंतरराष्ट्रीय भरड धान्य वर्ष  - 2023” हा उपक्रम लक्षात घेऊन, भरड धान्य - आधारित उत्पादनांच्या प्रचार आणि विपणनासाठी दोन्ही संस्था एकत्र काम करतील, या अनुषंगाने हा करार करण्यात आला आहे. जगभरात भरड धान्यांच्या वापराला प्रोत्साहन देण्यासाठी भारत तयारी करत असून देशभरातील भरड धान्यावर आधारित उत्पादनांच्या वापरात जास्तीत जास्त वाढ करण्याच्या दृष्टीने, या दोन्ही संस्था भरड धान्य - आधारित उत्पादनांना पाठबळ देतील, व्यवस्थापन, प्रचार करतील आणि बाजारपेठा उपलब्ध करून देतील.
कृषी आणि कृषक कल्याण विभाग आणि नाफेड, मूल्यवर्धित भरड धान्यांशी संबंधित उत्पादने विकसित करण्यासाठी, भरड धान्य - आधारित उत्पादनांच्या उत्पादकांना / प्रक्रिया करणाऱ्यांना सल्लागार पाठबळाची सुविधा देण्यासारख्या महत्त्वाच्या क्षेत्रात सहयोग करतील; भारतीय भरड धान्य संशोधन संस्थेशी – आयआयएमआरशी संलग्न असलेल्या स्टार्ट अप्ससह इतर स्टार्ट अप्सचा समावेश करणे ; विशेषत: भरड धान्य - आधारित उत्पादनांची श्रेणी विकसित करण्यासाठी शेतकरी उत्पादक संस्था तयार करणे; नाफेड बाजार स्टोअर्स आणि नाफेडशी संलग्न इतर संस्थांच्या जाळ्यामार्फत भरड धान्य - आधारित उत्पादनांचा प्रचार आणि विक्री तसेच दिल्ली - एनसीआरमधील विविध ठिकाणी बाजरी-आधारित वेंडिंग मशीन्सची स्थापना; भरड धान्य - आधारित उत्पादनांवर लक्ष केंद्रित करण्याच्या दृष्टीने यावर आधारित उत्पादनांचे वितरण करण्यासाठीही यामुळे मदत होणार आहे.M.Pange/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 258
आरोग्य आणि कुटुंब कल्याण मंत्रालय
कोविड-19 अद्ययावत माहिती
1.73 लाख नव्या दैनंदिन रुग्णांची नोंद; घसरणीचा कल कायम
गेल्या 45 दिवसातली सर्वात कमी दैनंदिन रुग्णसंख्या
भारतातील सक्रिय रुग्णसंख्येत घट होऊन ती 22,28,724
गेल्या 24 तासात सक्रिय रुग्णसंख्येत 1,14,428 ने घट
आतापर्यंत 2,51,78,011 लोक बरे झाले
गेल्या 24 तासात 2,84,601 रुग्ण बरे झाले
सलग 16 व्या दिवशी नव्या रुग्णांपेक्षा बरे झालेल्यांची संख्या अधिक
बरे होण्याचा दर वाढून 90.80% वर पोहोचला
साप्ताहिक पॉझिटीव्हीटी दर सध्या 9.84%
दैनंदिन पॉझिटीव्हीटी दर 8.36%, सलग पाचव्या दिवशी तो 10% पेक्षा कमी
देशव्यापी लसीकरण मोहिमेअंतर्गत देशात आतापर्यंत कोविड -19 प्रतिबंधक लसींच्या 20.89 कोटींपेक्षा अधिक मात्रा देण्यात आल्या
चाचण्यांच्या क्षमतेत सातत्याने वाढ; आतापर्यंत एकूण 34.1 कोटी चाचण्या
पेट्रोलियम आणि नैसर्गिक वायू मंत्रालय
कॉम्प्रेस्ड जैव वायू इंधनाच्या पर्यायाला प्रोत्साहन देण्यासाठी पेट्रोलियम मंत्र्यांच्या हस्ते “सतत” उपक्रमाचे उद्घाटन
नवी दिल्ली, 1 ऑक्टोबर 2018
केंद्रीय पेट्रोलियम आणि नैसर्गिक वायू मंत्री धर्मेंद्र प्रधान यांनी आज नवी दिल्लीत कॉम्प्रेस जैव वायू इंधनाला प्रोत्साहन देणाऱ्या तसेच एक पर्यायी हरित इंधन निर्मिती सुरु होण्यासाठीच्या “सतत” या उपक्रमाचे उद्घाटन केले. “सतत” म्हणजे परवडणाऱ्या वाहतूक व्यवस्थेसाठी शाश्वत पर्याय. सार्वजनिक क्षेत्रातल्या तेल विपणन कंपन्यांनी या उपक्रमामध्ये सहभागी होऊन कॉम्प्रेस्ड बायोगॅस म्हणजेच जैव इंधन प्रकल्प उभारावेत. या प्रकल्पातून तयार होणारे इंधन ऑटोमोटिव्हज् इंधन म्हणून वापरता येईल असे त्यांनी सांगितले.
सध्या देशात स्वच्छता पंधरवडा सुरु असून स्वच्छ इंधनाच्या दिशेने हे पाऊल अत्यंत महत्वाचे आहे असे त्यांनी सांगितले. जैव वायू इंधन हे तुलनेने स्वस्त आणि स्वच्छ इंधन आहे असे सांगत सरकार येत्या 5 वर्षात देशात पाच हजार वायू इंधन प्रकल्प उभारणार आहे असे त्यांनी सांगितले. शहरातील वायू वितरण व्यवस्थेच्या पायाभूत सुविधा उभारण्यासाठी सरकार 75 हजार कोटी रुपेय खर्च करणार आहे असेही ते म्हणाले. शेतीतला कचरा, शेण आणि शहरातला घन कचरा यापासून बायोगॅस निर्मिती करता येते. या उपक्रमामुळे शेतकऱ्यांना उत्पन्नाचा अतिरिक्त स्रोत मिळेल तसेच 75 हजार थेट रोजगार निर्माण होतील असेही त्यांनी सांगितले.
सध्या देशातल्या 42 लाख घरांमध्ये पाईपद्वारे नैसर्गिक वायू इंधन पुरवठा होतो असे सांगत लवकरच हा आकडा 2 कोटींपर्यंत पोहोचणार असल्याचे ते म्हणाले.
या “सतत” उपक्रमामुळे महापालिकेतील घन कचरा व्यवस्थापनाचाही प्रश्न सुटेल. त्याशिवाय मोठ्या शहरांमध्ये इंधनातून होणाऱ्या कार्बन उत्सर्जनातून होणारे वायू प्रदूषणही आटोक्यात येईल. या उपक्रमामुळे कच्च्या तेलाच्या आयातीवरचे अवलंबित्व कमी होईल आणि शेतकऱ्यांच्या उत्पन्नातही वाढ होईल असे धर्मेंद्र प्रधान म्हणाले.
N.Sapre/R.Aghor/P.Malandkar
(Visitor Counter : 175
आरोग्य आणि कुटुंब कल्याण मंत्रालय
भारताच्या समग्र कोविड - 19 लसीकरण मोहिमेची व्याप्ती 218.93 कोटी मात्रांपर्यंत वाढली
12 ते 14 या वयोगटातील 4.10 कोटी बालकांना पहिली मात्रा देण्यात आली आहे
देशातील उपचाराधीन कोविड रुग्णांची संख्या आता 29,251
गेल्या 24 तासांत 2,797 नवे रुग्ण आढळले
रुग्ण बरे होण्याचा दर सध्या 98.75%
साप्ताहिक पॉझिटिव्हीटी दर सध्या 1.30 टक्के
आज सकाळी 7 वाजेपर्यंत प्राप्त झालेल्या प्राथमिक अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 218.93  कोटींची संख्या ओलांडली आहे.
देशातील 12 ते 14 वर्ष वयोगटातील बालकांसाठी 16 मार्च 2022 रोजी कोविड प्रतिबंधक लसीकरण मोहीमेला सुरुवात झाली. आतापर्यंत 4.10  कोटींपेक्षा जास्त किशोरवयीन बालकांना लसीची पहिली मात्रा देण्यात आली आहे. तसेच 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक लसींच्या मात्रा देण्यास आरंभ झाला आहे.
आज सकाळी 7 वाजेपर्यंत प्राप्त झालेल्या प्राथमिक अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10415252
|
|
2nd Dose
|
|
10119360
|
|
Precaution Dose
|
|
7040031
|
|
FLWs
|
|
1st Dose
|
|
18436923
|
|
2nd Dose
|
|
17717388
|
|
Precaution Dose
|
|
13681138
|
|
Age Group 12-14 years
|
|
1st Dose
|
|
41064468
|
|
2nd Dose
|
|
31895963
|
|
Age Group 15-18 years
|
|
1st Dose
|
|
61959007
|
|
2nd Dose
|
|
53138901
|
|
Age Group 18-44 years
|
|
1st Dose
|
|
561320703
|
|
2nd Dose
|
|
515948517
|
|
Precaution Dose
|
|
97467582
|
|
Age Group 45-59 years
|
|
1st Dose
|
|
204036872
|
|
2nd Dose
|
|
197002149
|
|
Precaution Dose
|
|
49498844
|
|
Over 60 years
|
|
1st Dose
|
|
127673637
|
|
2nd Dose
|
|
123167762
|
|
Precaution Dose
|
|
47729925
|
|
Precaution Dose
|
|
21,54,17,520
|
|
Total
|
|
2,18,93,14,422
भारतातील रुग्णसंख्या सध्या 29,251 इतकी आहे, ती देशाच्या एकूण रुग्णसंख्येच्या तुलनेत 0.07 टक्के इतकी आहे.
परिणामी, भारतात रुग्ण बरे होण्याचा दर 98.75% झाला आहे. गेल्या 24 तासांत 3,884 कोरोना रुग्ण बरे झाल्यामुळे, आतापर्यंत कोविडमुक्त झालेल्या रुग्णांची संख्या  वाढून 4,40,51,228 इतकी झाली आहे.
गेल्या 24 तासात 2,797 नव्या कोरोना रुग्णांची नोंद झाली.
गेल्या 24 तासात एकूण 2,66,839 चाचण्या करण्यात आल्या. भारताने आतापर्यंत एकूण 89.67  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 1.30 टक्के तर दैनंदिन पॉझिटिव्हिटी दर 1.05 टक्के इतका आहे.
विज्ञान आणि तंत्रज्ञान मंत्रालय
कोविड-19 च्या काळात दिव्यांग आणि ज्येष्ठ नागरिकांना येणाऱ्या समस्यांवर मात करण्यासाठी विज्ञान आणि तंत्रज्ञान विभागाने तयार केली सहायक उपकरणे, तंत्रज्ञान आणि व्यवस्था
कोविड-19 काळातल्या समस्यात मदत व्हावी या हेतूने विशिष्ट गरजांसाठीची उपकरणे विकसित
कोविड19 च्या काळात दिव्यांग व्यक्ती ज्येष्ठ नागरिकांना होणारे त्रास लक्षात घेता, या समस्यांवर मात करण्यासाठी विज्ञान आणि तंत्रज्ञान विभागाने अनेक उपक्रम हाती घेतले आहेत. तंत्रज्ञानाच्या मदतीने त्यांच्या समस्या सोडवण्यासाठी या विभागाने अनेक उपकरणे बनविली आहेत.
विज्ञान आणि तंत्रज्ञान विभागाअंतर्गत येणाऱ्या ‘विज्ञानाच्या सहायाने समान सक्षमीकरण आणि विकास’  या विभागाने दिव्यांग आणि ज्येष्ठ नागरिकांसाठी काही साधने आणि तंत्रज्ञान विकसित केले आहे. ही साधने आणि तंत्रज्ञान वापरण्यास सोपे आणि परवडणारे देखील आहे.
या कार्यक्रमाअंतर्गत, चेन्नईच्या राजलक्ष्मी अभियांत्रिकी कॉलेजने एक ई-टूल विकसित केले असून त्यावर दिव्यांग/ज्येष्ठ नागरिकांना तसेच बौद्धिकदृष्ट्या विकलांग व्यक्तीना आरोग्य आणि स्वच्छतेविषयीची माहिती सोप्या भाषेत सांगितली जाते. तसेच त्यावर काही मनोरंजनाची साधने देखील आहेत. ह्या व्यक्ती टब आणि मोबाईलवर ही टूल्स वापरु शकतात. सध्या 200 दिव्यांग मुले या टूल्सचा वापर करत आहेत.
विज्ञान आणि तंत्रज्ञान विभागाचे सचिव आशुतोष शर्मा यांनी दिलेल्या माहितीनुसार, दिव्यांग आणि ज्येष्ठ नागरिकांना अधिकाधिक स्वावलंबी बनवण्यासाठी वापरल्या जाणाऱ्या या उपकरणांची माहिती लोकांपर्यंत पोहचल्यास जास्तीत जास्त लोक त्याचा वापर करु शकतील.
कोइम्बतुरच्या PSG तंत्रज्ञान संस्थेने दिव्यांग आणि ज्येष्ठ नागरिकांसाठी , घालता येणारे सेन्सर तयार केले असून जे दिव्यांग ज्येष्ठ नागरिक सध्या लॉकडाऊनच्या काळात घरी एकेकटे राहत आहेत, त्यांच्यावर दुरून लक्ष ठेवण्यासठी या सेन्सरचा वापर होऊ शकतो. दिव्यांग आणि ज्येष्ठ नागरिकांना आजूबाजूला काही धोका असल्यास त्याची माहितीही या सेन्सरमुळे मिळू शकते. जर ठोक स्वरूपात खरेदी केली तर या सेन्सरची किंमत प्रत्येकी 1500 रुपये आहे.
त्याशिवाय, दिव्यांग आणि ज्येष्ठ नागरिक, ज्यांच्या शारीरिक हालचाली मंदावल्या आहेत, त्यांच्यासाठी अंगावर घालता येण्यासारखा एक बँड विकसित केला आहे, यावर त्यांना त्यांच्या शारीरिक हालचाली, स्नायू यांच्यातील सुधारणांची माहिती मिळू शकेल.
सध्याच्या, कोविड-19 स्थिती आणि त्यामुळे येणाऱ्या समस्या लक्षात घेता, त्यानुसार ही उपकरणे बनवण्यात आली आहेत. त्यांच्या मदतीने दिव्यांग किंवा ज्येष्ठ नागरिकांना समोरच्या वस्तू, अंतर, समोरची दृश्ये, लोक याचा अंदाज बांधता येईल आणि त्यांचे अपघात किंवा दुखापत टाळली जाईल. त्याशिवाय त्यांच्यासाठी स्वच्छतेत मदत होईल, अशीही उपकरणे बनवण्यात आली आहेत.
B.Gokhale/ R.Aghor/P.Kor